cyanic-selkie/wikianc huggingface dataset:
Tårnet i Tåken
Filmen er også kjent under titler som Horror on Snape Island og Beyond the Fog.
Waldemar Brøgger
Waldemar Christofer Brøgger (født 5. desember 1911 i Stavanger, død 14. august 1991 på Tjøme) var en norsk forfatter, journalist, oversetter, litteratur- og teateranmelder og forlagsmann.
Tårnet i Tåken
Handling
To fiskere finner først en avhugd menneskehånd og rett etter flere lik på en øde og tåkete britisk øy. Da de undersøker øyas fyrtårn blir den ene av dem angrepet med kniv av en skrekkslagen naken kvinne som raskt blir uskadeliggjort av den ene fiskeren. Den unge kvinnen blir senere anholdt for å ha drept sine venner, men hennes foreldre leier privatetterforskeren Brent (Bryant Halliday) for å undersøke saken nærmere og for å finne ut hva som egentlig har skjedd på øya. Han slår seg derfor sammen med en gruppe arkeologer som er på vei til øya i den hensikt å lete etter en gammel fønisk skatt, etterlatt av en religiøs kult fra oldtiden. Arkeologene ble særlig interessert i øyas hemmelighet da det viste seg at en av ungdommene ble myrdet med et antikk sverd av gull.
Waldemar Brøgger
Liv og virke
Waldemar Brøgger var sønn av arkeologen Anton Wilhelm Brøgger, bror til forfatteren og oversetteren Niels Christian Brøgger og far til antropologiprofessoren og skribenten Jan Brøgger. Han var gift tre ganger. Forfatter og skuespiller Margit Lindegård var hans andre kone.
På 1930-tallet arbeidet Brøgger som journalist i avisen Tidens tegn. Han bodde flere år på Capri takket være en avtale med Aschehoug forlag; siden bodde han en stund i Paris og flyttet i 1937 videre til Berlin, men dro hjem til Norge noen måneder senere pga utviklingen i Nazi-Tyskland. Under andre verdenskrig ble han arrestert av tyskerne, og satt i Grini fangeleir fra september 1941 til mars 1942. I 1943 flyktet han til Sverige.
Tårnet i Tåken
Om filmen
Tårnet i Tåken kan beskrives som noe i mellom en klassisk britisk «Hammerfilm» og en mer moderne slasherfilm.
Filmen har fått bra kritikk på filmsiden DVDCult som blant annet skriver «There is a lot of tense atmosphere combined with gothic visuals which makes this film rise above your average bloodshed movie». Den danske Uncut er mere kritisk, men gir den godkjent og skrivev i 2007 at: «Tower of Evil besidder om ikke andet en excentrisk charme, og selv om den absolut viser sin alder, så afprøver den alligevel for mange idéer til at kunne blive beskyldt for at være doven».
Liste over kvinnelandslag i fotball
Liste over kvinnelandslag i fotball omfatter både aktive landslag i fotball for kvinner, og øvrige medlemsland i FIFA, med ikke-aktive eller ikke-eksisterende kvinnelandslag. Det er ifølge FIFA 168 nasjoner som har et landslag, av hvilke 117 regnes som aktive, 37 som inaktive i løpet av de siste 18 månedene og 14 som provisorisk godkjente. For flere nasjoner er kvalifiseringen til de kontinentale mesterskapene hovedmuligheten deres til å spille fotball, og derfor er de som oftest inaktive i to år, før de blir aktive igjen.
Waldemar Brøgger
Andre verdenskrig
I september 1941 ble Brøgger arrestert av okkupasjonsmakten, og kom så på Grini. Der satt også hans far. Brøggers mor fikk slag og døde i begynnelsen av desember 1941, men bare hans far fikk permisjon fra Grini for å delta i hennes begravelse.
I mars 1942 signerte Brøgger en kontrakt med Gestapo om å opptre som angiver dersom de slapp ham ut fra Grini. Han ble gitt agentnummer S48. Brøgger benektet at han oppfylte avtalen med Gestapo. Under politietterforskningen etter frigjøringen fant man at Brøgger ved minst en anledning hadde mottatt kr 50,- fra Sipo, samt at han hadde sendt minst to rapporter til Sipo.
Liste over kvinnelandslag i fotball
Denne listen er sortert etter FIFAs medlemskonførderasjoner, deretter etter status, og deretter alfabetisk.
Waldemar Brøgger
Andre verdenskrig
Brøgger flyktet, sammen med sin hustru, til Sverige i slutten av januar 1943. En del av Brøggers bøker ble skrevet på svensk mens han var flyktning i Sverige, og foreligger ikke på norsk. Blant disse er kriminalromanen Inom tolv timmar som handler om likvideringen av en Gestapo-offiser i Stockholm, og ble filmatisert av Ingmar Bergman i 1950 under tittelen Sånt hender ikke her.
Tårnet i Tåken
I rollene
(utvalg)
Liste over kvinnelandslag i fotball
Ettersom dette er en liste som bruker FIFA som målestokk, kommer ikke VIVA-landslag eller andre ikke-godkjente landslag til å dukke opp på denne listen. Deltakelse i lokale leker, som Sørstillehavslekene, Sør-Asia-lekene og andre regionale leker blir heller ikke tatt med. Delatkelse i OL eller kvalifisering til OL blir tatt med.
AFC (Asia)
Asia er sterkt delt mellom fotballpionerene i øst, det sterkt varierte sentrum og det langt mer nølende vest. Per 2010 er det svært få, hvis noen, land i Øst-Asia som ikke har noen landslag, mens mesteparten av Vest-Asia som har det. I sentrale deler av Asia er det flere lag som ikke er aktive, eller som har vært lite aktive i en stund. Det dominerende mesterskapet, Asiamesterskapet, har bare i nyere tid fått vestasiatisk deltakelse. Til gjengjeld var India en storhet i begynnelsen.
Liz McColgan
Liz McColgan (født Lynch 24. mai 1964) er en tidligere skotsk friidrettsutøver. Hun stilte sterkest på langdistanseløp.
Hun ble født i Dundee. Hun vant gull i 10000 meter i VM i Tokyo 1991 og ble som følge av dette valgt som BBC Sports Personality of the Year. Hun vant også gull i samveldelekene 1986 og sølvmedalje i OL i Seoul 1988. I 1996 vant hun London Marathon med tiden 2 timer 27 minutt og 54 sekund.
Hun giftet seg med Peter McColgan, en friidrettsutøver fra Nord-Irland som deltok i samveldelekene i 1986 i både 5000 meter og 3000 meter Steeplechase (hesteløp). Eilish McColgan er hennes eldste datter, og hun vant i 2004 det britiske mesterskapet for terrengløp i hennes aldersgruppe. For tiden trener Liz McColgan unge friidrettsutøvere i hjembyen Dundee. Hun bor ved den lille byen Carnoustie.
McColgan er utnevnt til medlem av Order of the British Empire.
Waldemar Brøgger
Andre verdenskrig
Bergman har riktignok omgjort handlingen til en politisk allegori rettet mot Sovjetunionen, med agenten Atkä Natas som spionerer på flyktninger i Sverige. Bergman skjemtes senere over å ha laget filmen.
I begynnelsen av desember 1945 ble det utstedt arrestordre på Brøgger med bakgrunn i mistanke om spionasje til fordel for Gestapo. Brøgger lå da på Ullevål sykehus grunnet et nervøst sammenbrudd.
Rettssaken gikk høsten 1947. Aktor la ned påstand om seks måneder fengsel, samt ti års tap av statsborgerlige rettigheter. I Oslo byrett den 17. oktober 1947 stemte fagdommeren mot frifinnelse, mens de to lekdommerene stemte for. Dommen trakk frem at Brøgger, uten tidligere militær trening, hadde meldt seg til frivillig krigstjeneste til fordel for okkupasjonsmakten. Han hadde så arbeidet en tid som vakt i Vinje.
Segesta
Segesta (dagens siciliansk: Seggesta) var det politiske senter for elymere, en folkegruppe lokalisert i den nordvestlige delen av Sicilia, i hva som i dag er provinsen Trapani og kommunen Calatafimi-Segesta.
Opphavsmyte
I henhold til tradisjonen som beskrevet i Vergils Æneiden ble Segesta grunnlagt i fellesskap av den mytologiske kong Acestes (Aigestos i gresk mytologi), som var sønn av den lokale elven Crinisus ved en dardisk kvinne ved navn Segesta (eller Egesta), og de av Æneas’ trojanere som valgte å bli igjen sammen med Acestes for å grunnlegge byen Acesta. Forklaringen på at navnet på byen opprinnelig var Acesta eller Egesta, og at det siden ble endret til Segesta av romerne, var for å unngå det opprinnelige navnets illevarslende mening på latin. Denne forklaringen har blitt motbevist ved at mynter viser at Segesta faktisk var byens tidligere navn.
Waldemar Brøgger
Andre verdenskrig
Etter at han flyktet til Sverige, livnærte han seg ved å skrive, og brukte pseudonymer som «Carsten Frogner» og «Peter Valentin». Flere kritiserte ham for å røpe for mye om motstandsarbeidet, og for å ha kritisert Hjemmefronten og eksilregjeringen Nygaardsvold.
I september 1945 vant Brøgger førstepremie i en dansk forfatterkonkurranse utlyst av Skandinavisk bogforlag i Odense. Prisen var kr 25.000. Forfatteren var anonym frem til vinneren ble kåret. I kjølvannet av dette skrev Hans Heiberg i VG om beskyldningene om angiveri, som frem til da ikke hadde vært kjent for publikum. Som følge av beskyldningene og den påfølgende arrestasjonsordren besluttet danskene å ikke utgi hans vinnerbidrag før politiets etterforskning var fullført. Vinnerbidraget Tre ganger dronning ble utgitt i 1948, og handler om en uektefødt norsk kongedatter.
Liste over kvinnelandslag i fotball
AFC (Asia)
Det er også andre lag som har halvaktive lag, i hovedsak i sentral- og Sør-Asia. De asiatiske lagene kan dermed deles i tre: de aktive, som har deltatt i FIFA-godkjente arrangement; de halvaktive, som har deltatt i ikke-godkjente arrangementer eller ikke fyller samtlige krav for å bli godkjent og de inaktive, det vil si FIFA-land uten kvinnelandslag.
Segesta
Historie
Segesta ble kalt for Egesta (gresk: Ἕγεστα) av grekerne som koloniserte Sicilia. Segesta var en av de betydeligste byene for elymerne, det ene av tre urbefolkninger på Sicilia. De andre byene til elymere var Eryx og Entella. Befolkningen i Segesta ble en blanding av elymere og joniske grekere, og hele samfunnet ble hellenifisert og fikk preg av gresk levevis.
Liste over kvinnelandslag i fotball
AFC (Asia)
Tadsjikistan og Turkmenistan er oppført med kvinnetrenere.
Segesta
Historie
Segesta var jevnlig i konflikt med byen Selinos (dagens Selinunt) som antagelig forsøkte å sikre seg en havn til Tyrrenhavet. De første sammenstøttene var i årene 580-576 f.Kr. og på nytt igjen i 454 f.Kr., men senere konflikter fikk følger for hele Sicilia. I 415 f.Kr. ba Segesta greske Athen om hjelp mot Selinos, og Athen sendte ut en flåtestyrke, Den sicilianske ekspedisjon, til Sicilia, fra 415- til 413 f.Kr., midt under Peloponneskrigen. Etter en umiddelbar suksess, gikk ekspedisjonen til å bli en absolutt katastrofe for de athenske styrkene ved at athenerne ble nesten fullstendig massakrert. Senere ba Segesta isteden Kartago for hjelp, noe som førte til bortimot total ødeleggelse av byen Selinos av kartagerne. Segesta forble en alliert av Kartago, ble beleiret av Dionysios I av Syrakus i 397 f.Kr., og byen ble ødelagt av Agathokles av Syrakus i 307 f.Kr., men den kom seg siden opp igjen.
Liste over kvinnelandslag i fotball
CAF (Afrika)
Det er ingen klar tendens i forhold til hvilke land som har og ikke har landslag. Blant de uten landslag finner vi flere sterkt muslimske land, men disse finnes også blant de som har et landslag. Vi finner også land som har hatt blodige borgerkriger både som FIFA-godkjente og ikke-FIFA-godkjente lag. Imidlertid er ingen av de landene uten kvinnelandslag kjent for å ha, eller å ha hatt, et spesielt godt herrelandslag.
Segesta
Historie
I 276 f.Kr. var byen alliert med den greske hærføreren Pyrrhos, men endret side i 260 f.Kr. da den overga seg til romerne. Byen ble ikke straffet av romerne for dens lange allianse med Kartago, men grunnet sitt mytiske opphav i byens felles opprinnelse med romerne, både Segesta og Roma hevdet å nedstamme fra flyktninger fra Troja, ble byen gitt status som «fri og uimottagelig» by. I 104 f.Kr. begynte et slaveopprør ledet av Athenion i Segesta. Det er lite som er kjent om Segesta under romersk styre, men byens opprinnelige elymiske kultur synes å ha blitt absorbert først i den greske og deretter i den romerske. Det er sannsynlig at befolkningen gradvis flyttet til havnebyen Castellammare del Golfo grunnet bedre muligheter for handel. På 400-tallet e.Kr. ble byen ødelagt av vandalene.
Nåværende arkeologiske arbeid indikerer på at området var okkupert av et muslimsk samfunn i den normanniske perioden. Utgravninger har avdekket en muslimsk gravplass og moske fra 1100-tallet ved siden av et normannisk borg. Det synes som om moskeen ble ødelagt etter at en ny kristen overherre ankom på begynnelsen av 1200-tallet. Byen synes å ha blitt endelig forlatt i løpet av andre halvdel av 1200-tallet.
Dagens by
Ruinene av byen er lokalisert på toppen av Monte Bàrbaro (som bokstavelig betyr «det barbariske fjellet»), 305 meter over havet. Byen var beskyttet av bratt skråning på flere sider og av en mur langs en slakere helning ned mot tempelet. Fra bakketoppen er det et utsyn utover dalen mot byen Castellammare del Golfo. Segesta kontrollerte i sin tid flere viktige veger mellom kysten mot nord og inn mot innlandet.
Liste over kvinnelandslag i fotball
CONMEBOL (Sør-Amerika)
Som en av to konføderasjoner (den andre er OFC) har CONMEBOL kvinnelandslag for samtlige av sine medlemsland. Samtlige land er relativt aktive, men det er lite spill mellom kvalifiseringene. Ettesom bare Brasil og Argentina spiller i VM og OL, blir det lite fotball for de andre lagene. Imidlertid finnes de Bolivarske Leker, der verken Brasil eller Argentina deltar.
CONMEBOL arrangerer også Libertadores Cup, altså en cup for klubblag, for kvinner, der samtlige ti medlemsland er representert. Copa Libertadores reflekterer styrkeforholdet på landslagsnivå, og Brasil og Argentina dominerer også der.
Segesta
Dagens by
Svært lite er kjent om den opprinnelige byplanen. Flyfoto indikerer en regelmessig byplan, bygget delvis i terrasser for å overkomme det naturlig, hellende terrenget. De nåværende levninger kan være fra rekonstruksjonen etter at byen ble ødelagt av Agathokles i 307 f.Kr.
Liste over kvinnelandslag i fotball
Oceania Football Confederation
Representantene for Fransk Polynesia kaller seg vekselsvis Tahiti og Fransk Polynesia, men mest Tahiti.
Segesta
Tempelet
På en høyde rett utenfor oldtidens Segesta står et uvanlig godt bevart dorisk tempel. Det ble bygd en gang i slutten av 400-tallet f.Kr. og har 6 x 14 søyler på et fundament som måler 21 x 56 meter på en plattform som er tre trappetrinn høy. Flere ting antyder at tempelet aldri ble helt ferdigstilt. Søylene har ikke blitt riflet slik de normalt ville ha blitt i et dorisk tempel, og der fortsatt ører tilstede i steinblokkene i fundamentet (som ble benyttet for å løfte steinblokkene på plass, og senere fjernet). Det mangler også en cella og det fikk aldri et tak. Templet er også uvanlig for å være et hellenistisk tempel i en by som ikke var hovedsakelig befolket av grekere.
Liste over kvinnelandslag i fotball
UEFA (Europa)
UEFA har flest antall landslag av alle forbund med 48, av hvilke bare to, Moldova og Kypros, har vært inaktive i lengre tid. UEFA har kvalifisering både til kontinentalt mesterskap og til VM, noe de er alene om (om enn CONCACAF har kvalifisering til OL). På grunn av at det også er flere vennskapslandskamper og invitasjonsturneringer i Europa, er det sjelden at lag er inaktive, selv om de ikke deltar i alle kvalifiseringer.
Segesta
Amfiteater
Det greske amfiteateret står på en skråning av Monte Barbaro. Med en diameter på 62 meter, er teateret ikke veldig stort. Det har 20 rekker med trappetrinn som tjente som sitteplasser, delt inn i 7 seksjoner ved midtganger som førte til den U-formede sceneområdet. Sitteplassene er kjent som «cavea» og en god del av det var hogd rett ut av fjellet. Det er ikke fullstendig datert, men arkeologer antyder at det ble bygd på omtrent samme tid som tempelet, en gang rundt 430 f.Kr., eller kanskje noe tidligere.
Liste over kvinnelandslag i fotball
Tidligere landslag
Dette er en liste over landslag for land eller politisk avgrensede områder som ikke lenger er gyldige. For Jugoslavia og Serbia og Montenegro, se Serbia.
Macrocyphon
Macrocyphon er en slekt av biller. De utmerker seg ved at de aller fleste artenes larver lever i ferskvann, de voksne derimot på land. Slike livssykler er vanlige hos mygg, øyenstikkere, døgnfluer, steinfluer og vårfluer, men uvanlige hos biller som vanligvis er enten land- eller vannlevende.
Utseende
En middelsstor, bredt oval, noe flat, mørk hårbille. Kroppen er kledt med korte, nedliggende, lyse hår. Antennene er lange og trådformede.
Levevis
De aller fleste artene har larver som lever i stillestående ferskvann, men noen tropiske arter lever i fuktig, død ved, og noen arter lever i rennende vann. Larvene tåler lite forurensning og kan brukes som indikatorer på vannkvalitet. De lever mest trolig av å filtrere detritus (råtnende plantemateriale, mudder). De puster i luft og må opp til overflaten for å hente denne av og til. Når larven er fullt utvokst, kryper den på land for å forvandle seg til en puppe. De voksne insektene finner man ofte i vegetasjonen. De flyr godt, særlig om natten, og blir ofte tiltrukket til lys.
Utbredelse
Slekten er utbredt i Afrika og Australia.
Det europeiske fortellersenteret
Det europeiske fortellersenteret (Europeisk Fortellersenter AS) er et selskap som holder til i kultursenteret Sandnes Brygge i Sandnes, og er et senter for fortelling og fortellerkunst i Europa. Senteret ble stiftet i 2007 og holdt frem til mai 2008 til i Rådhusteateret i Sandnes.
Senteret arrangerer fortellerforestillinger, formidler fortellere, gjennomfører fortellerutdanning, og initierer forskning omkring fortellingenes funksjon. På vegne av offentlige og private aktører utfører senteret prosjektoppdrag. For Stavanger2008 (europeisk kulturhovedstad 2008) arbeidet senteret med prosjektet Odins øye, som siktet mot å kartlegge hvilke verdier folk flest ønsker at fremtiden skal bygges på. Disse verdiene skulle bygges inn i fortellinger som skulle formidles på ulike arenaer.
Europeisk Fortellersenter samarbeide med Stavanger 2008 ført til gjennomføring av til sammen 70 arrangement med 15 000 tilskuere. Under samarbeidet med S2008 ble det tatt et initiativ til dannelse av et europeisk nettverk for fortellere. Dette samarbeide fortsetter enda. Neste samling for og etablere nettverket er i Sveits i august 2009.
Senteret planlegger å sette igang innsamling av muntlige fortellinger. Målet er at muntlige fortellinger skal gjøres tilgjengelige via digitaliserte filer som lagres på en tjener og kan lastes ned av forskere og privatpersoner. Senteret samarbeider med forskningsinstitusjoner i Stavanger, Bergen og i Østfold. Senteret har inngått samarbeid med Sandnes kommune, og hadde frem til 2008 lokaler og scener i Rådhusteateret.
The Welcome Burglar
The Welcome Burglar er en amerikansk stum kort dramafilm fra, regissert av D. W. Griffith.
Handling
Alice Pierce, en uskyldig ung kvinne fra landsbygda, er kjæresten til Ben Harris. På grunn av hennes tillitsfulle natur samtykker hun i å stikke av sammen med ham. Men han blir snart lei av Alice, og forlater henne. Alice blir deretter tvunget til å overleve på sin egen måte, for å reise hjem tørr hun ikke. Hun skaffer seg snart en stilling som maskinskriver, og vekker interessen for lederen sin på grunn av hennes beskjedne væremåte. De blir etter hvert forelsket i hverandre, noe som kulminerer i ekteskapet deres. Men snart dukker Ben Harris opp igjen, etter å tidligere ha blitt antatt død.
Ved å sende et telegram til den nye ektemannen hennes lokker han ektemannen hennes bort hjemmefra den natten. Han tar seg deretter til hjemmet deres. Men kort tid før han rekker frem kommer en innbruddstyv seg inn i huset, og lar et vindu stå åpent. Harris blir deretter skutt og drept av innbruddstyven. I dette øyeblikket kommer ektemannen hennes tilbake, og finner det mistenkelig at døren har blitt låst. Når ektemannen bryter inn i værelset, står hun hennes tidligere kjæreste. Hun har innbruddstyvens pistol i hånden, og later som om den livløse kroppen foran henne var en innbruddstyv som hun nettopp hadde skutt.
Skedsmo Janitsjarorkester
Skedsmo Janitsjarorkester ble stiftet 9. november 1972 er et janitsjarkorps med base på Skedsmokorset i Lillestrøm kommune.
Instruksjonssett
Et instruksjonssett er en liste over alle instruksjoner, og deres varianter, som en prosessor eller virtuell maskin kan utføre. Det er dermed en viktig del av en datamaskinarkitektur siden den angir blant annet hvilke datatyper som kan benyttes, hvilke operasjoner prosessoren kan utføre, hvordan dataminnet brukes og hvordan I/O forgår.
Instruksjonssettet er mer eller mindre uavhengig av mikroarkitekturen den utførende prosessoren er bygd etter, selv om de legger visse føring for hverandre. For eksempel implementerer Intels og AMDs konkurrerende x86-prosessorer stort sett det samme instruksjonssettet, men er bygd opp forskjellig. Tilsvarende er også en Pentium radikalt forskjellig fra en 8086, selv om førstnevnte implementerer sistnevntes instruksjonssett.
Design
De andre delene av datamaskinarkitekturen påvirker designet av et nytt instruksjonssett. Før i tiden var minne dyrt og det var derfor viktig at programmene kunne være så små som mulig. Dette kan oppnås ved å ha variabel lengde på instruksjonene, hvor ofte brukte instruksjoner er korte, mens de mindre brukte og mer spesialiserte blir kodet med et lengre format. I tillegg vil det være en fordel å slå sammen flere relaterte operasjoner til én instruksjon. Et typisk eksempel vil være å la én instruksjon lese data fra minnet, utføre en operasjon på dataene og så skrive dem tilbake, fremfor å måtte bruke én instruksjon for hver av disse tre operasjonene. Datamaskiner med slike instruksjonssett kalles CISC (complex instruction set computer, som betyr datamaskin med komplekst instruksjonssett). Mange og omfattende instruksjoner betyr flere logiske kretser, som igjen betyr større, dyrere og mer kompliserte prosessorer.
Det motsatte av CISC er RISC (reduced instruction set computer, som betyr datamaskin med redusert instruksjonssett). Her legger man i stedet vekt på ha et enkelt instruksjonssett bestående kun av de mest grunnleggende instruksjonene. Programmereren eller kompilatoren kan så kombinerer disse enkle instruksjonene for å utføre mer kompliserte oppgaver. Færre og enklere instruksjoner betyr at man trenger færre kretser for å implementere det i maskinvaren, som igjen betyr et enklere prosessordesign, billigere produksjon og mulighet for høyere hastighet. Et fast instruksjonsformat hvor alle instruksjoner er like lange vil også hjelpe.
Richard Branson
Richard Charles Nicholas Branson (født 18. juli 1950 i Shamley Green i Surrey i England) er en britisk forretningsmann, mest kjent for musikkfirmaet Virgin, som inneholder over 360 ulike bedrifter. Blant disse er platebutikkjeden Virgin Megastores, plateselskapet Virgin Records og flyselskapet Virgin Atlantic.
Han er kjent som en meget fargerik person, og har også spilt biroller i en rekke TV-serier og filmer, deriblant Venner for livet, Baywatch og Jorden rundt på 80 dager.
Branson ble i 2000 utnevnt til knight bachelor for sin innsats for entreprenørskap. Han ble dermed opphøyet i ridderstanden og fikk rett til å føre tiltaleformen sir foran sitt navn.
I 2014 vant han Oslo Business for Peace Award, som utdeles hver mai i Oslo.
Branson etablerte platebutikken Virgin record shop i London. Han samlet nok penger til å kjøpe et nedslitt hus på landet og etablerte der platestudioet han kalte Manor. Branson fikk en demo med Mike Oldfield og forsøkte å få Mercury til å gi det som album. Oldfield avslo å legge til vokal slik Mercury ba om. Branson bestemte seg dermed for å starte plateselskap. Oldfields Tubular Bells ble selskapets første utgivelse og begynnelsen på Bransons forretningsimperium. Innen 1975 hadde Tubular Bells solgt fem millioner eksemplarer var grunnlaget for Bransons forretningsimperium.
Skedsmo Janitsjarorkester
Forhistorie
Åsenhagen skole ble innviet i 1971, og da man nærmet seg 17. mai året etter var det nystartede skolekorpset fortsatt under opplæring og ikke klare for 17. mai-toget. Kort tid før 17. mai ble det derfor tatt et initiativ på Åsenhagen skole ved daværende rektor Martin Gunnar Knutsen, om at elevenes foreldre med korpserfaring ble bedt om å finne gamle instrumenter og stille opp. På kort varsel øvde disse rundt 20 musikantene inn 3-4 marsjer og Ja vi elsker. Det ble kjøpt inn bowlerhatter som uniform, og det «nye» korpset stilte opp til 17. mai i 1972. Korpset ble kalt «Pappaorkesteret» og ble nedlagt samme dag. Samme høst ble Skedsmo Janitsjarorkester stiftet med medlemmer fra «Pappaorkesteret». Bowlerhatten ble varemerke for Skedsmo Janitsjarorkester.
Instruksjonssett
Design
Uansett vil det være viktig at man tenker gjennom hvilke instruksjoner et instruksjonssett skal inneholde. For hver instruksjon man inkluderer må man legge til flere logiske kretser i prosessoren, noe som koster tid og penger både å designe og produsere. Hvis man inkluderer en instruksjon det ikke er behov for, vil man ha sløst bort ressurser. Dette kan ha konsekvenser i lang tid framover ettersom man ikke bare kan fjerne en instruksjon fra et instruksjonssett da dette vil føre til at de programmene som bruker denne instruksjonen slutter å virke.
Liste over instruksjonssett
Denne listen er ikke utfyllende ettersom gamle arkitekturer blir kassert og nye blir funnet opp hele tiden.
Narodnik
Narodnikene (russisk: народники, narodiki; fra narod som betyr «folk») var russiske intellektuelle som på andre halvdel av 1800-tallet prøvde å gå ut til bøndene og få dem til å gjøre opprør mot tsarismen og godseierveldet.
Bakgrunn
Narodnikene mente at de russiske landsbyfellesskapene, mir, kunne være grunnlaget for en sosialistisk samfunnsordning, slik at man ikke trengte å gå omveien via kapitalisme. Narodnikene var blant annet inspirert av Mikhail Bakunin, som mente de russiske bøndene var spontant sosialistisk innstilte, på grunn av det gamle mir-fellesskapet. Tenkeren Alexander Herzen utviklet denne ideen og ble viktig for narodismen (den russiske bondepopulismen).
Forholdene for de russiske bøndene var i virkeligheten blitt forverret etter opphevingen av livegenskapet i 1861, da de måtte kjøpe seg fri fra godseierne og dermed fikk gjeld til dem.
Bevegelsen
Et økende antall studenter fra middelklassen i det russiske samfunnet ble radikalisert, og det ble dannet en hemmelig organisasjon kalt Jord og Frihet som skulle prøve å samordne de lokale bondeoppstandene og gi dem politisk rettledning.
Noen av disse studentene konsentrerte seg likevel mye om sin egen frigjøring fra alle gamle og ikke-vitenskapelige verdier, og ble kalt nihilister fordi de tok et oppgjør helt til grunnen (ad nihilum). Det var mange kvinner med i narodnikbevegelsen, mange av dem fra adelen selv. Blant mennene var middelklassen i flertall.
Rodney Omdal Karlsen
Rodney Omdal Karlsen (født 26. juni 1974 i Skien) er en norsk reality-deltaker som ble kjent gjennom sin deltakelse i reality-programmet Big Brother i 2001 og for et mye omtalt søksmål mot kjendisbladet Se & Hør.
Narodnik
Implementasjon
Men da ideene skulle settes om i praksis, og studentene møtte virkelige bønder, ble møtet ofte skuffende. Bøndene var særdeles mistroiske mot dem og protesterte sjelden når de blei arresterte av politiet. Narodnikene gav likevel ikke opp, på tross av manglende støtte fra bøndene og rettslig forfølgelse.
Stefan Thunberg
Stefan Thunberg, egentlig John Boris Stefan Sumonja, (født 30. juni 1968 i Högalids församling, Stockholm) er en svensk skuespiller, manusforfatter og regissør.
Narodnik
Implementasjon
Noen av dem tok også til terrorisme som middel i kampen. Dette kom til uttrykk i attentater mot ledende medlemmer av den herskende klasse, som politisjefen i St. Petersburg, som ble skutt av den unge kvinnen Vera Sasulitsj.
Rodney Omdal Karlsen
I 2001 deltok Karlsen i den første norsk versjonen av reality-serien Big Brother. Han ble stemt ut etter 69 dager, men ble stemt inn igjen da en annen deltager trakk seg. Han kom helt til finalen og havnet til slutt på en tredjeplass. Han tilbragte totalt 84 dager i huset og fikk 484 018 stemmer i finalen. Senere på året deltok han i dokumentaren Big Brother 100 dager etter og i gjenforeningsprogrammet Tilbake i huset, som begge ble sendt høsten 2001. I tillegg var han programleder (sammen med Anette Young) i det kortlivede gameshowet Far Out.
Narodnik
Implementasjon
Det var delte meninger innad i narodnikbevegelsen om terrorismen. I 1879 ble Jord og frihet delt. De som ville prioritere arbeidet blant bøndene, dannet organisasjonen Svart utskifting, som arbeidet for deling av jorda blant «det svarte folket», som bøndene i Russland kalte seg selv. De som ville satse på terrorismen, dannet gruppen Folkeviljen, og erklærte dødsdom mot tsaren, Alexander II.
Rodney Omdal Karlsen
Karlsen er født i Skien, men har i flere år bodd i Åmot i Hedmark. Han arbeidet som boredekksoperatør før sin deltakelse i Big Brother.
Rettssaken mot Se og Hør
Under oppholdet i Big Brother-huset innledet Karlsen et forhold med Anette Young, som var en annen deltaker i reality-programmet. Da forholdet tok slutt i 2003, publiserte ukebladet Se og Hør en artikkel der de kom med en rekke påstander rundt årsakene til bruddet. Dette reagerte det tidligere paret sterkt på, spesielt ettersom de ikke lenger ønsket å være offentlige personer. De klagde saken inn for Pressens faglige utvalg, men fikk ikke medhold. Året etter gikk de rettens vei og vant fram, først i tingretten og deretter i lagmannsretten (2006). Der ble de tilkjent en oppreisning på 445,000 kroner samt at bladet måtte betale saksomkostninger på 300 000 kr. Se og Hør anket saken til Høyesterett, men tapte også der. De måtte betale over 700 000 i saksomkostninger og over 400 000 i erstatning til Karlsen og Young.
Advokat Per Danielsen uttalte at rettsavgjørelsen var «skjellsettende», og at dommen ville styrke vernet om privatlivet merkbart i tiden fremover. Redaktør Magne Lerø mente at høyesterettsdommen i realiteten også fradømt Pressens faglige utvalg etisk dømmekraft siden de hadde konkludert med at Se og Hørs handlinger ikke brøt med god presseskikk.
Narodnik
Implementasjon
Svart utskifting ble ikke noen suksess, og gikk snart i oppløsning. Folkeviljen fortsatte virksomheten, men som en slags bygeriljagruppe, uten noe samarbeid med bondemassene. De klarte å drepe tsaren i 1881, men etter arrestasjonene som fulgte døde også denne gruppen ut.
Ettervirkninger og arv
I resten av århundret ble ideene til narodismen holdt levende av forfattere, historikere og journalister, innafor legale rammer. Hovedideen var som før at kapitalistisk industrialisering ikke passet i Russland, og var unødvendig som forutsetning for sosialisme.
I 1901 ble Det sosialistrevolusjonære partiet (PSR), også kalt de sosial-revolusjonære, dannet. Dette partiet stod klart i narodnik-tradisjonen, og ble et virkelig masseparti med stor støtte fra de russiske bøndene. I 1917 var PSR det største partiet i Russland, men det var løst organisert med stor avstand mellom ulike fløyer. Venstre-SR var vinteren 1918 i regjering med bolsjevikene, men brøt med dem våren 1918 i protest mot Brest-Litovsk-freden med Tyskland.
Liste over byer i Tyskland
Dette er en liste over byer i Tyskland. Den omfatter bare byer som har byrettigheter.
Taimyraltica
Taimyraltica er en utdødd slekt av biller som tilhørte familiegruppen bladbiller (Chrysomelidae) som levde i kritt-tiden, rundt 85 millioner år før nåtid.
Utseende
En ganske liten (ca. 2 millimeter) bladbille.
Levevis
Både larvene og de voksne (imago) var trolig planteetere.
Utbredelse
Arten er beskrevet fra rav fra Tajmyr.
The Thin Blue Line (TV-serie)
The Thin Blue Line tar sted i politistasjonen i den fiktive engelske byen Gasforth.
Et av hovedtemaene viser politipatruljen ledet av inspektør Fowler og etterforskningsavdelingen ledet av detektivinspektør Grim som krangler over lignende eller til og med de samme problemene mens de har motstridende synspunkter eller operasjonsmetoder. Generelt triumferer den uniformerte seksjonen over detektivene.
Selv om andre betjenter og ansatte enn hovedpersonene er synlige i bakgrunnen og på møtene, har de vanligvis ingen replikker.
Ålands viseregjeringssjef
Ålands viseregjeringssjef (svensk: Ålands vice lantråd) er nestleder i regjeringen på Åland, en autonom del av Finland. Viseregjeringssjefen overtar lederskapet dersom regjeringssjefen er forhindret i å utføre sine forpliktelser. Den første viseregjeringssjefen ble utnevnt samtidig med innføringen av parlamentarisme i 1988.
Irene Urdangarin
Irene de Todos los Santos Urdangarin y de Borbón (født 5. juni 2005) er datter av prinsesse Cristina av Spania og hennes ektemann Iñaki Urdangarin. Hun er dermed barnebarn av kong Juan Carlos av Spania og dronning Sofia av Spania.
Urdangarin er nummer ti i arverekken til den spanske tronen.
Sri Lanka under OL
Sri Lanka deltok første gang i olympiske leker under Sommer-OL 1948 i London, og har siden deltatt i alle påfølgende sommerleker unntatt Sommer-OL 1976 i Montréal. Fra 1948 til 1972 deltok de under sitt tidligere navn Ceylon, med landskoden CEY. Sri Lanka har aldri deltatt i vinterlekene.
USAs justisminister
USAs justisminister (engelsk: United States Attorney General) er et amerikansk føderalt embete og medlem av USAs regjering. Justisministeren utnevnes av presidenten med godkjenning av Senatet og er sjef for Justisdepartementet. Embetet som USAs justisminister ble opprettet av Kongressen i 1789.
Sprint-NM på skøyter junior 1997
Sprint-NM på skøyter junior 1997 ble avholdt 15. og 16. februar 1997 på Bossekop stadion i Alta. Teknisk arrangør var Bossekop Ungdomslag.
Juniornorgesmestere i sprint ble Anna Øvergaard, Stange Spk for damene, og Trond Arne Tørset, Leinstrand IL for herrene.
Turing (programmeringsspråk)
Turing er et programmeringsspråk som ble utviklet av Ric Holt og James Cordy ved University of Toronto i Canada i 1982. Turing er en etterkommer etter Euclid, Pascal og SP/k som fremviser en ren syntaks og en presis maskinuavhengig semantikk.
Siste stabile versjon er Turing 4.1.0
Randesund kirke
Randesund kirke (bygd i 1864) er en korskirke bygd i tre, med plass til omtrent 450 mennesker. Den ligger i Frikstad i Randesund i Kristiansand kommune. Det er en av to kirker i Randesund kirkesokn. Den andre er Søm kirke, der kirkesoknets felles administrasjon er lokalisert.
Altertavlen, «Den hellige nattverd» er lagd av Olaf Hasaas etter originalen i Risør kirke. Kirkeklokkene er fra 1864. De er lagd i Stavanger, og bærer innskriften: "Jeg ringer så videt over Randesund. Hør ordet som utgaar av Herrens mund. Jeg ringer i Jesu Navn farvel, til hver en henvandret sjæl." Nytt 12-stemmers pipeorgel ble levert av Bruno Christensen & Sønner Orgelbyggeri i 1999.
Gudstjenester omtrent annenhver søndag august – juni. Ingen gudstjenester i juli.
Truls Jenssen
Truls Jenssen (født 28. juni 1961) er en norsk fotballtrener og tidligere spiller. Han ble cupmester for Tromsø i 1986. Han ble senere trener for både Sogndal og Tromsdalen. Og skrev i 2007 en toårskontrakt med TIL om en jobb som spillutvikler.
Ashley Williams
Ashley Errol Williams (født 23. august 1984) er en walisisk tidligere fotballspiller.
Midtstopperen signerte en permanent kontrakt med «The Swans» i 2008, etter at han først kom til klubben på lån fra Stockport County i 2007/08-sesongen. Han spilte han nesten samtlige ligakamper for Swansea i Coca-Cola Championship sesongene 2008/09, 2009/10 og 2010/11. Han ble kåret til «Årets walisiske spiller» for 2009/2010-sesongen. Williams var i sesongen 2010/11 en viktig spiller på laget til Swansea som rykket opp til Premier League. Williams har spillertrøye nummer 6.
10. august 2016 signerte han en treårskontrakt til 30. juni 2019 med Everton. Han kom fra den walisiske klubben Swansea.
Landslaget
Han ble tatt ut i EM-tropp til EM i Frankrike 2016.
Amphinectidae
Amphinectidae er en gruppe (familie) av edderkopper som tilhører undergruppen Entelegynae i gruppen Araneomorphae. De finnes bare på den sørlige halvkulen, bortsett fra én innført art i Florida.
Utseende
Middelsstore, slanke, langbeinte edderkopper. De ligner på traktedderkopper (Agelenidae), som de trolig også er beslektet med. De har åtte øyne som står på to tverr-rader nær forkanten av forkroppen. På det tredje og fjerde beinparet har de kammer (calamistrum) på det nest-ytterste leddet.
Levevis
Artene lever for det meste på bakken, under steiner eller lignende, der de jager byttet aktivt eller spinner et lite, flatt fangstnett.
Utbredelse
Familien er utbredt i det vestlige Sør-Amerika, i den sørlige og østlige delen av Australia og på New Zealand. I tillegg har én art (Metaltella simoni) etablert seg i det sørøstlige USA. Man frykter at den kan utrydde en lokal art av Titanoecidae fra Florida.
George Eastham
George Edward Eastham (født 23. september 1936 i Blackpool i Lancashire) er en engelsk tidligere fotballspiller mest kjent for sin tid som spiller hos Newcastle, Arsenal og Stoke. Han spilte 19 landskamper for, blant annet under VM i fotball 1962 og han var en del av troppen som ble verdensmester på hjemmebane i 1966. Han er også kjent for en rettssak i 1963 da han gikk til sak mot Newcastle for å bedre klubb og spiller angående spillernes forpliktelser overfor klubbene. Man kan si at denne saken var en forgjenger for Bosman-dommen.
Fotballkarriere
Han startet sin karriere som profesjonell spiller i 1956 da han gikk fra den lille Nordirske klubben Ards til Newcastle, der han var i fire sesonger og spilte 125 kamper og scoret 34 mål. Det var under oppholdet i Newcastle at han kom på kant med klubb-ledelsen da de ikke hadde klart å skaffe han et hus som var beboelig, ifølge Eastham. Dessuten hadde klubben forsøkt å hindre ham i å spille U23-landskamper for England.
Ettersom hans kontrakt utløp i 1959 ønsket han ikke å fornye den, og han forlangte å bli solgt til en annen klubb. Dette nektet Newcastle-ledelsen og pekte på kontrakt-ordlyden om at «når spilleren ønsker å listes for salg, forblir spilleren klubbens eiendom inntil klubben finner det for godt å selge spilleren. Spillerlisensen beholdes av klubben».
Eastham sa senere: «Kontraktene kan binde oss til en klubb for livstid. De fleste ville kalt dette en "slavekontrakt". Vi hadde praktisk talt ingen rettigheter og som oftest tjente en hvilken-som-helst på tribunen mere enn vi som var ute på banen. Ikke at det er noe galt med det, men de hadde friheten til å bevege seg fritt på arbeidsmarkedet. De kunne skrive en oppsigelse og begynne i en annen jobb. Det kunne ikke vi og det var feil.» Eastham gikk så til streik, og flyttet sørover for å selge kork i Guildford i Surrey. I oktober 1960 ga Newcastle til slutt opp, og solgte han til Arsenal for 47 500 pund.
Men med Spillerunionen i ryggen tok han saken til høyesterett, og i 1963 møttes Eastham og Newcastle igjen. Dommeren ga Eastham delvis medhold da det var urimelig at klubbene kunne «eie» spillerne på den måten. Han fikk ikke medhold i at Newcastle skylte ham penger, da dommeren mente at han ikke hadde krav på lønn under streik.
Han spilte så i Arsenal i seks år før han i 1966 ble kjøpt opp av Stoke. Her spilte han til han la opp som aktiv spiller i 1974. Han fortsatte i trenerstaben til klubben, og ble i 1977 ansatt som manager i Stoke. Men etter bare ti måneder i sjefs-stolen fikk han sparken på grunn av dårlige resultater.
Personlig
I 1978 flyttet Eastham til Sør-Afrika der han startet opp en sports-butikk samtidig som han var trener for fargede barn (han var en aktiv motstander av apartheid). Han er også formann i Arsenals sørafrikanske supporterklubb.
Eastham er utnevnt til offiser av Order of the British Empire.
Thomas Sunesson
Thomas Sunesson (født 12. januar 1959 i Mönsterås, død 25. oktober 2015 i Malmö) var en svensk fotballspiller. Sunesson, som var spiss, har spilt for Kalmar FF, Malmö FF og Djurgårdens IF i Allsvenskan, samt flere svenske klubber i Superettan. Han har også vært utenlandsproff i Sveits og Portugal, samt spilt landslagsfotball for Sverige.
Klubbkarriere
Sunesson startet karrieren som ung spiller i Mönsterås. Han fikk sin profesjonelle debut i Kalmar FF, hvor han spilte 101 kamper og scoret 16 mål fra 1978 til 1982. Han gikk til Malmö FF i 1983, hvor han over to sesonger spilte 32 kamper og scoret tolv mål. Sunesson spilte for FC Lausanne-Sport fra 1984 til 1986, før han vendte tilbake til Sverige.
I 1986 og 1987 spilte han for Djurgårdens IF, første sesongen i Allsvenskan, men han rykket ned sammen med klubben. Sunesson spilte sammenlagt 19 kamper og scoret fire mål for klubben, hvorav ti kamper og to mål i Allsvenskan. Sesongene etter spilte han for IF Brommapojkarna, etterfulgt av Hammarby IF, før han i 1989 gikk til portugisiske Beira-Mar. Han kom også til å spille for Seixal, også de fra Portugal, før han la opp i 1991.
Landslagskarriere
Sunesson spilte tolv kamper og scoret seks mål for Sverige i 1983 og 1984, inklusive to EM-kvalifiseringskamper til EM i 1984.
Liste over Liberias presidenter
Dette er en liste over Liberias presidenter. Etter grunnloven av 1847 ble presidenten valgt for en periode på to år. 7. mai 1907 ble perioden økt til fire år. Noen grense for antall perioder en president kan sitte var opprinnelig ikke nedfelt i lov. Gjennom grunnlovsendringene i 1986, ble presidentperioden økt til seks år, men det ble samtidig innført en grense på to maks to perioder per presidentskap.
Far Out
Far Out er et norsk gameshow som ble sendt på TVNorge i 2001. Programmet ble ledet av de to tidligere Big Brother-deltakerne Anette Young og Rodney Omdal Karlsen. Janka Polliani var dommer og «sidekick» for programlederne. Konseptet gikk ut på at to par av gangen skulle konkurrere om å vinne en reise. For å klare det måtte de reise rundt om i Europa og løse diverse merkverdige oppgaver de fikk utdelt. Seerne kunne påvirke hvem som skulle gå videre gjennom SMS. Programmet gikk på mandager.
Opptakene ble gjort i Helsingfors, Amsterdam, Madrid, Zürich, Wien, Stockholm, Brussel og Tallinn.
Seertall og mottakelse
Far out ble en seermessig flopp og ble derfor tatt av lufta etter noen få episoder. Seertallene for premieren var så høye som 352 000, men etter det falt interessen betraktelig og etter seks uker var helt nede på 78 000.
Programmet fikk lunken mottakelse av Aftenpostens anmelder som opplevde det som kjedelig. Hun mente videre at det var selve programkonseptet som var problemet.
Programmet ble tatt av lufta etter 6 sendinger. Intensjonen var å lage 12 programmer.
MF «Jøsenfjord-Ferjen»
MF «Jøsenfjord-Ferjen» nå MV «Voyager» var en tidligere norsk 20 personbilenheter (PBE) ferje fra 60-tallet. Den er nå et forskningsfartøy/flerbruksfartøy.
The Airship, or 100 Years Hence
The Airship, or 100 Years Hence er en amerikansk stumfilm fra 1908 regissert av J. Stuart Blackton.
Zimmermann-telegrammet
Zimmermanntelegrammet (engelsk: Zimmermann Telegram; tysk: Zimmermann-Depesche; spansk: Telegrama Zimmermann) var et kryptert telegram sendt av Det tyske keiserrikets utenriksminister Arthur Zimmermann den 16. januar 1917, under første verdenskrig til den tyske ambassadøren i Mexico Heinrich von Eckardt.
I telegrammet blir den tyske ambassadøren beordret til å kontakte den meksikanske regjeringen med henblikk på å foreslå en militærallianse imot USA. Telegrammet ble tatt opp og avkodet av britene, som viderega det til amerikanerne. Dette var medvirkende til at USA trådte inn i krigen på de alliertes side.
Telegrammet
Zimmermanns telegram lød:
Britisk oppsnapping
Telegrammet ble oppfanget og delvis dekodet, slik at det var mulig å danne seg en oversikt over innholdet. For dekodingen stod de tre kodebryterne Nigel de Grey, William Montgomery og admiral William Reginald Hall fra den britiske etterretningsorganisasjonen British Naval Intelligence. Dekodingen som skjedde uten computere, var mulig fordi den koden det tyske utenriksministeriet brukte - 0075 -, allerede var delvis brutt ved hjelp av blant annet erobrede og ukodede beskjeder, samt en kodebok fra en tidligere versjon av koden, tatt fra Wilhelm Wassmuss, en tysk agent som arbeidet i Midtøsten.
Den britiske regjering ønsket å offentliggjøre telegrammet, men stod overfor et dilemma. På den ene siden ville en offentliggjørelse avsløre at de hadde brutt de tyske kodene, som deretter sannsynligvis ville bli endret og dermed forhindre tilgang til fremtidige dokumenter. Men på den annen side ville vestmaktene gå glipp av sjansen til å trekke USA med i krigen på alliert side, så lenge de unnlot å offentliggjøre telegrammet. Innholdet måtte forventes å ha spesielt stor gjennomslagskraft, ettersom den antityske opinionen i USA var i tiltagende, etter at 128 sivile amerikanere omkom på engelske skip som ble senket av tyske ubåter.
Det var ytterligere et dilemma for britene at telegrammet var oppfanget fra en offisiell amerikansk diplomatisk kanal som de avlyttet. En fortrolig visning til amerikanske embetsmenn ville være en innrømmelse av at de overvåket amerikanske diplomatiske linjer. På grunn av telegrammets viktighet og datidens mer usikre kommunikasjonslinjer var det blitt sendt via tre forskjellige ruter fra Berlin til den tyske ambassadøren i Washington, Johann von Bernstorff, som videresendte telegrammet til den tyske ambassadøren i Mexico. Ruten hvor britene oppdaget telegrammet, gikk fra den amerikanske ambassadens telegraf i Berlin, som amerikanerne hadde stilt til tyskernes rådighet som et bidrag til president Woodrow Wilsons fredsinitiativ, derfra til København og videre med undervannskabel til USA over Storbritannia (hvor britene lyttet med).
Det bekymret ikke tyskerne å bruke amerikanernes linjer, ettersom amerikanerne på daværende tidspunkt av prinsipp avstod fra å lese andre lands diplomatiske korrespondanser. Selv om de prøvde, ville de heller ikke klart å lese det krypterte telegrammet. I motsetning til Storbritannia hadde USA på dette tidspunkt ingen ekspertise i å dekode telegrammer.
Dekoding
Telegrammet til Washington var i en kode 7500, en nyere og mer komplisert kode som ambassaden i Mexico imidlertid ennå ikke hadde til rådighet. Derfor måtte de i Washington først omkode telegrammet til den eldre kodestandarden 13040 eller 13042, som begge var bedre kjent av britene.
Britene gjettet korrekt på at den tyske ambassaden i Washington ville sende beskjeden til ambassaden i Mexico via de offentlige telegraflinjene, og derfor måtte en kopi av selve telegrammet eksistere ved telegrafkontoret i Mexico by. Hvis britene kunne få en kopi av denne meksikanske kopien, så kunne de videreformidle denne til de amerikanske myndighetene og påstå de hadde fått informasjonen gjennom spionasje i Mexico og ikke ved å lytte til de amerikanske diplomatiske linjene. Til dette formål kontaktet britene en agent i Mexico som tvang en ansatt i telegrafkontoret i Mexico by til å utlevere en kopi av telegrammet. Agenten er kun kjent under navnet Mr. H., men Sir Thomas Hohler, den britiske ambassadøren i Mexico på tidspunktet, har sagt at han var agenten.
Telegrammet kunne fullstendig avkodes da det var kodet med den eldre kodemetoden. Det avkodede telegrammet ble avlevert av admiral Hall til den britiske utenriksministeren Arthur James Balfour som igjen kontaktet den amerikanske ambassadøren i Storbritannia Walter Hines Page, som fikk overdra telegrammet 23. februar 1917. To dager senere ble det overrakt til president Woodrow Wilson.